**ATKLĀTA KONKURSA**

**„Degvielas iegāde Līvānu novada pašvaldības vajadzībām”**

**NOLIKUMS**

Līvāni, 2017. gads**I. Vispārīgā informācija**

## 1.Iepirkuma identifikācijas numurs

 **LND 2017/8**

## 2.Pasūtītājs

**Līvānu novada dome**

Pasūtītāja rekvizīti:

Adrese: Rīgas iela 77, Līvāni, LV - 5316

Reģ. Nr. 90000065595

Konta Nr.: LV79PARX0004642660004

Banka: AS „Citadele banka“

Tālruņa Nr. 653 07257; 65307250

Faksa Nr. 65307255

*e-pasta adrese –* *dome@livani.lv*

Kontaktpersona juridiskos jautājumos: Līvānu novada domes juriskonsulte Sanita Grabāne, tālr. 65307257, *e-pasta adrese –* *sanita.grabane@livani.lv*

Kontaktpersona saimnieciskos jautājumos: Līvānu novada domes saimniecības daļas vadītājs Uldis Mališevs, tālr. 65342257, m.t.29337163, *e-pasta adrese –* *uldis.malisevs@livani.lv*

## 3. Iepirkuma procedūras veids

Atklāts konkurss.

## 4.Iespējas iepazīties ar konkursa nolikumu un saņemt to

4.1.Pasūtītājs nodrošina brīvu un tiešu elektronisko pieeju noteikumiem, visiem papildus nepieciešamajiem dokumentiem un aktuālajai informācijai par Atklāta konkursa „ **Degvielas iegāde Līvānu novada pašvaldības vajadzībām**” (iepirkuma identifikācijas Nr. LND 2017/8) (turpmāk tekstā – atklāts konkurss) nolikumu, tā grozījumiem, kā arī iepirkuma komisijas sniegtajām atbildēm uz ieinteresēto Piegādātāju uzdotajiem jautājumiem elektroniskā formā Pasūtītāja interneta vietnē pasūtītāja mājas lapā internetā: [www.livani.lv](http://www.livani.lv), sadaļā pašvaldība/iepirkumi/konkursi. Papildus informāciju par iepirkumu iespējams saņemt pie **Līvānu novada domes juriskonsultes Sanitas Grabānes,** tālr.: 65307257, e-pasts: sanita.grabane@livani.lv

4.2.Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta Pasūtītāja interneta vietnē: <http://www.livani.lv/page/285> pie konkursa dokumentiem.

 **II. Iepirkuma priekšmets:**

5. **Iepirkuma priekšmets** ir Eiropas Savienības un Latvijas nacionālajiem standartiem un tehniskajai specifikācijai (pielikums Nr.2) atbilstošas degvielas (95E markas bezsvina benzīna vai ekvivalenta un dīzeļdegvielas) piegāde un pakalpojumu sniegšana Pasūtītājam Līvānu novadā un Latvijas Republikas teritorijā.

5. Iepirkums tiek sadalīts **divās iepirkuma daļās**:

5.1.Iepirkuma daļa Nr. 1 - **Degvielas iegāde un pakalpojumu nodrošināšana Pasūtītāja transportlīdzekļiem Līvānu pilsētas teritorijā, Līvānu novadā.**

5.2.Iepirkuma daļa Nr. 2 - **Degvielas iegāde un pakalpojumu nodrošināšana Pasūtītāja transportlīdzekļiem pārējā Latvijas Republikas teritorijā.** (Latvijas Republikas pilsētu saraksts ir norādīts tehniskajā specifikācijā, nolikuma pielikumā Nr.2).

5.3. Plānotais aptuvenais kopējais degvielas (95E markas benzīna vai ekvivalenta un dīzeļdegvielas) piegādes apjoms ir šāds:

|  |  |  |  |
| --- | --- | --- | --- |
| **Degvielas tips** | **Iepirkuma daļa Nr.1 (l)**(24 mēnešiem) | **Iepirkuma daļa Nr.2 (l)**(24 mēnešiem) | Kopējais apjoms (l) |
| **95E markas benzīns vai ekvivalents** | **40 000** | **5000** |  45 000 |
| **dīzeļdegviela** | **60 000** | **40 000** | 100 000 |

6.CPV pamatkods: 09100000-0 (degvielas), papildkodi: 09132000-3 (benzīns), 09134200-9 (dīzeļdegviela).

7.Paredzamais līgumu darbības termiņš: 24 (divdesmit četri) mēneši vai kamēr tiks sasniegta līgumā noteiktā summa

8.Piedāvājuma izvēles kritēriji : par atklāta konkursa uzvarētāju tiek atzīts Pretendenta **piedāvājums ar viszemāko cenu katrā iepirkuma daļā**, kas atbilst Nolikumā minētajām prasībām un Tehniskajai specifikācijai.

## III. Piedāvājuma iesniegšanas un atvēršanas vieta, datums, laiks un kārtība.

9. Ieinteresētās personas piedāvājumus var iesniegt darba dienās :

Pirmdien, otrdien, ceturtdien - no plkst. 8:00 līdz 12:00, no plkst.13:00 līdz 17:00,

Trešdien - no plkst. 8:00 līdz 12:00, no plkst.13:00 līdz 18:00,

Piektdien no plkst. 8:00 līdz 12:00, no plkst.12:30 līdz 15:30,

bet ne vēlāk kā līdz **2017. gada 27.marta**, **plkst. 15.00**, Līvānu novada domē, Rīgas ielā 77, Līvānos, LV-5316, 210.kabinetā (2.stāvā).

10.Pretendents piedāvājumu var iesniegt par vienu vai visām iepirkuma daļām. Pretendents iesniedz piedāvājumu personīgi vai atsūtot pa pastu. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz Nolikumā noteiktajam laikam un termiņam. Piedāvājums, kas iesniegts pēc minētā termiņa, paliks neatvērts un netiks izskatīts. Iesniegtie piedāvājumi netiek atdoti atpakaļ pretendentiem.

11. Konkursa piedāvājumu atvēršana ir atklāta. Piedāvājumi tiks atvērti Rīgas ielā 77, Līvānos, Līvānu

novada domes konferenču zālē, 1.stāvā, **2017. gada 27.marta plkst. 15.00.**

12. Pretendenta iesniegtais piedāvājums ir derīgs 90 (deviņdesmit) dienas, skaitot no konkursa nolikuma (turpmāk - Nolikums) 9.punktā noteiktās piedāvājumu iesniegšanas dienas.

**IV. Piedāvājuma noformēšana un piedāvājumā iekļaujamie dokumenti**

13.Piedāvājums iesniedzams vienā oriģinālā eksemplārā.

14.Piedāvājums jāiesniedz aizlīmētā aploksnē vai bandrolē uz kuras jānorāda:

|  |  |
| --- | --- |
|

|  |
| --- |
| **Līvānu novada Domei** **Rīgas ielā 77, Līvāni, Līvānu novads, LV-5316, Latvija** *Pretendenta nosaukums, reģ. Nr., juridiskā adrese, tālrunis , e-pasts***Atklātam konkursam „Degvielas piegāde Līvānu novada pašvaldības vajadzībām”** **iepirkuma identifikācijas Nr. LND 2017/8****Norāde „ Neatvērt pirms piedāvājumu atvēršanas sanāksmes „** |

 |

15.Piedāvājums jāiesniedz ar sanumurētām lapām, caurauklots, ar uzlīmi, kas nostiprina auklu. Uz uzlīmes jābūt norādītam lapu skaitam, Pretendenta zīmoga nospiedumam un tās personas parakstam, kura faktiski caurauklojusi piedāvājumu.

16.Piedāvājums jāsagatavo datorrakstā, tam jābūt skaidri salasāmam, bez labojumiem un dzēsumiem.

17.Piedāvājums jāsagatavo latviešu valodā. Pretendenta atlases vai kvalifikāciju apliecinošus dokumentus var iesniegt svešvalodā. Ja kāds dokuments iesniegts svešvalodā, pretendents tam pievieno tulkojumu latviešu valodā, kārtībā, kāda noteikta Ministru kabineta 2000.gada 22.augusta noteikumos Nr.291 „Kārtība, kādā apliecināmi dokumentu tulkojumi valsts valodā”. Pretējā gadījumā Komisija ir tiesīga uzskatīt, ka attiecīgais atlases vai kvalifikācijas dokuments nav iesniegts;

18.Visiem pretendenta iesniegtajiem dokumentiem un to atvasinājumiem ir jābūt noformētiem Ministru kabineta 2010.gada 28.septembra noteikumu Nr.916 “Dokumentu izstrādāšanas un noformēšanas kārtība” noteiktajā kārtībā. Iesniedzot piedāvājumu, Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.

19.Pretendents iesniedz parakstītu piedāvājumu. Ja piedāvājumu iesniedz personu grupa, pieteikumu paraksta visas personas, kas ietilpst personu grupā.

20.Ja piedāvājumu iesniedz personu grupa vai personālsabiedrība, piedāvājumā papildus norāda personu, kas konkursā pārstāv attiecīgo personu grupu vai personālsabiedrību, kā arī katras personas atbildības sadalījumu.

21.Piedāvājumā iekļaujamie dokumenti:

21.1.Titullapa;

21.2.Satura rādītājs ar lapu numerāciju;

21.3.parakstīts **pieteikums** dalībai atklātā konkursā (saskaņā ar Nolikuma 1.pielikumu);

21.4.Nolikuma **22.punktā noteiktie kvalifikāciju apliecinošie dokumenti**;

21.5.parakstīts **Tehniskais piedāvājums**,kas sastādīts saskaņā ar Nolikuma 2.pielikumu Tehniskā specifikācija/tehniskais piedāvājums, pievienojot pilnu degvielas uzpildes staciju sarakstu, kurās var iegādāties degvielu un degvielas karšu lietošanas noteikumus u.c. 2.pielikumā norādītos dokumentus

21.6.parakstīts **Finanšu piedāvājums**,kas sastādīts saskaņā ar Nolikuma 3.pielikumu. Finanšu piedāvājuma tabulā nr. 1 jānorāda degvielas mazumtirdzniecības cenas norādītajos konkrētajos datumos, Līvānu novadā, vai iepirkuma 2.daļai -Līvānu novadam tuvākajā DUS un jāaprēķina vidējo cenu. Finanšu piedāvājuma tabulā nr.2, jānorāda viena litra vidēja cena (no tabulas nr.1), piedāvātā atlaide, plānotais apjoms attiecīgajai iepirkuma daļai un kopējā plānota līguma cena par kopējo apjomu.

Piedāvājuma cenā ietver visas tiešās un netiešās izmaksas, saskaņā ar tehnisko specifikāciju un visus riskus, kas Pretendentam varētu rasties līguma izpildē. Finanšu piedāvājumu paraksta persona, kam ir pretendenta pārstāvības tiesības.

21.7.**izdrukas** **no Valsts ieņēmumu dienesta elektroniskās deklarēšanas sistēmas** par pretendenta un tā piedāvājumā norādīto apakšuzņēmēju vidējām stundas tarifa likmēm profesiju grupās *(Publisko iepirkumu likuma 48.pants)*. Nosacījums nav attiecināms uz ārvalstu pretendentiem.

**V. Pretendentu kvalifikācijas prasības un iesniedzamie dokumenti kvalifikācijas novērtēšanai**

**22.Kvalifikācijas prasības pretendentiem:**

|  |  |
| --- | --- |
| **Prasības** | **Iesniedzamie dokumenti** |
| 22.1.Pretendents normatīvajos aktos noteiktajā kārtībā ir reģistrēts komercreģistrā vai līdzvērtīgā reģistrā ārvalstīs. Prasība attiecas arī uz personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju); | Informāciju par pretendentu, kurš ir reģistrēts LR Komercreģistrā, Pasūtītājs pārbauda Uzņēmumu reģistra mājas lapā ([www.ur.gov.lv/?a=936&z=631&v=lv](http://www.ur.gov.lv/?a=936&z=631&v=lv)) **Ārvalstīs** reģistrēts pretendents iesniedz šādus dokumentus, kuri izsniegti ne agrāk kā **mēnesi** pirms iesniegšanas dienas:1.attiecīgās ārvalsts kompetentās institūcijas izsniegtu dokumentu (tulkotu un apliecinātu dokumenta kopiju), **kas apliecina, ka pretendents ir reģistrēts** normatīvajos aktos noteiktajā kārtībā, vai pretendenta pārstāvja parakstītu un tulkotu attiecīgās ārvalsts publiskā reģistra izdruku, kas apliecina pretendenta reģistrācijas faktu (ja kompetentās institūcijas izziņas netiek izdotas);2. attiecīgās ārvalsts kompetentās institūcijas izziņu (tulkotu un apliecinātu dokumenta kopiju), kas apliecina pretendenta likumiskā pārstāvja (vadītāja, direktora) **paraksta tiesības**. Ja pieteikumu paraksta pilnvarotā persona – papildus pievieno pilnvaras oriģināla eksemplāru. |
| 22.2.Pretendentam ir spēkā esoša Valsts ieņēmumu dienesta izsniegta speciālā **atļauja** (licence) naftas produktu mazumtirdzniecībai; | Informāciju par atļaujas (licences) spēkā esību pasūtītājs iegūs Valsts ieņēmumu dienesta publiskajā datubāzē <https://www6.vid.gov.lv/VID_PDB/AP/List> *Nav obligāti, bet Pretendents pēc izvēles var iesniegt atļaujas (licences) apliecinātu kopiju(as)* |
| 22.3.Pretendenta gada finanšu vidējais apgrozījums degvielas tirdzniecībā iepriekšējo triju gadu laikā vismaz 3 (trīs) reizes pārsniedz pretendenta piedāvāto līgumcenu.  | Jāiesniedz izziņa brīvā formā par gada finanšu vidējo gada apgrozījumu iepriekšējo triju gadu laikā. |
| 22.4.Pretendenta tirgū piedāvātais benzīns un dīzeļdegviela atbilst Ministru kabineta 2000.gada 26.septembra noteikumu Nr.332 „Noteikumi par benzīna un dīzeļdegvielas atbilstības novērtēšanu” prasībām; | Jāuzskaita un jāpievieno Benzīna un dīzeļdegvielas **atbilstības sertifikātu** apliecinātas kopijas, kas apstiprina tirgū piedāvātā benzīna un dīzeļdegvielas atbilstību Ministru kabineta 2000.gada 26.septembra noteikumu Nr.332 „Noteikumi par benzīna un dīzeļdegvielas atbilstības novērtēšanu” prasībām. |

22.5.Ja piedāvājumu vai citus iepirkuma dokumentus paraksta persona, kuras pārstāvības tiesības nav reģistrētas Uzņēmumu reģistrā, pievieno **pilnvaras kopiju vai oriģinālu**.

22.6.Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju vai sadarbības partneru apliecinājumu vai vienošanos par sadarbību konkrētā līguma izpildei.

22.7.ja piedāvājumu iesniedz piegādātāju apvienība, jāiesniedz apvienības dalībnieku (biedru) parakstīta vienošanās vai sabiedrības līgums, kurā norādīts galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus piegādātāju apvienības dalībnieku vārdā, kā arī saņemt maksājumus no Pasūtītāja. Vienošanās dokumentā vai sabiedrības līgumā jānorāda katra piegādātāju apvienības dalībnieka darba daļa procentos un naudas izteiksmē, ietverot nosacījumu, ar kuru apvienības dalībnieki apņemas dibināt personālsabiedrību uzvaras gadījumā un citi normatīvajos aktos noteiktie nosacījumi.

**VI. Pretendentu atlase.**

23. Izslēgšanas noteikumi

23.1.Pretendentu izslēgšanas nosacījumus reglamentē Publisko iepirkumu likuma 39.1 pants, kas vienlīdz saistošs visiem pretendentiem.

23.2.Uzsākot vērtēšanu Iepirkuma komisija veiks pārbaudi par Publisko iepirkumu likuma 39.1 panta pirmajā daļā noteikto izslēdzošo nosacījumu esamību attiecībā uz katru no pretendentiem.

23.3. Izslēgšanas nosacījumu esību attiecībā uz Latvijā reģistrētiem pretendentiem Pasūtītājs iegūs publiskās datubāzēs. Ārvalstīs reģistrētiem pretendentiem Publisko iepirkumu likumā noteiktajā kārtībā tiks pieprasītas attiecīgas izziņas.

23.4.Komisija **izslēdz** pretendentu no tālākas dalības iepirkumā un neizskata tā piedāvājumu Publisko iepirkumu likuma 39.1 panta pirmajā daļā noteiktajos gadījumos.

24.Iepirkuma komisija:

24.1. Pārbaudīs piedāvājuma noformējumu atbilstoši Nolikumā norādītajām prasībām;

24.2.Veiks pretendentu atlasi – pārbaudīs iesniegto dokumentu atbilstību Nolikuma kvalifikācijas prasībām, izskatīs publiskajās datubāzēs pieejamo informāciju par pretendēta, tā apakšuzņēmēja vai dalībnieka atbilstību profesionālās darbības veikšanai;

24.3.Pārbaudīs tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju.

24.4.Pārbaudīs pretendenta finanšu piedāvājumu un aritmētiskās kļūdas.

24.5.Veiks pārbaudi par Publisko iepirkumu likuma 39.1 panta pirmās daļas 5.punktā noteikto izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.

24.6.Iepirkuma komisija izvērtēs, vai tā pretendenta piedāvājums, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, nav nepamatoti lēts *(nosacījums neattiecas uz ārvalstu komersantiem),* ja tiks konstatēts, ka pretendenta vai tā piedāvājumā norādīto apakšuzņēmēju darba ņēmēju vidējā stundas tarifa likme kaut vienā no profesiju grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai ir mazāka par 80 procentiem (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, kas publicēti Valsts ieņēmumu dienesta mājaslapā internetā. Ja pretendents kā nodokļu maksātājs ir reģistrēts pēdējo četru gada ceturkšņu periodā līdz piedāvājuma iesniegšanas dienai, ņem vērā darba ņēmēju vidējo stundas tarifa likmi periodā no nākamā mēneša pēc reģistrācijas mēneša līdz piedāvājuma iesniegšanas dienai. Ja iepirkuma komisija konstatēs, ka piedāvājums iespējami ir nepamatoti lēts, tad pirms šā piedāvājuma iespējamās noraidīšanas rakstveidā tiks pieprasīts detalizēts paskaidrojums par būtiskajiem piedāvājuma nosacījumiem.Lai izvērtētu atšķirību starp pretendenta un tā piedāvājumā norādīto apakšuzņēmēju darba ņēmēju vidējām stundas tarifa likmēm profesiju grupās un Valsts ieņēmumu dienesta apkopotajiem datiem par darba ņēmēju vidējām stundas tarifa likmēm profesiju grupās, iepirkuma komisija pieprasa atzinumu no Valsts ieņēmumu dienesta.

24.7.Noteiks Nolikuma prasībām atbilstošu piedāvājumu un pieņems lēmumu par pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;

24.8.Trīs darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu;

24.9.Iepirkuma Komisija **noraida** pretendenta piedāvājumu:

24.9.1.ja piedāvājums nav noformēts Nolikumā noteiktajā kārtībā (nav cauršūts un caurauklots, nav parakstīts vai apliecināts Nolikumā noteiktajā kārtībā);

24.9.2.pretendents nav iesniedzis visus Nolikumā noteiktos dokumentus savas kvalifikācijas novērtēšanai;

24.9.3.pretendents neatbilst Nolikumā noteiktajām kvalifikācijas prasībām;

24.9.4.pretendents iesniedzis neatbilstošu tehnisko vai finanšu piedāvājumu;

24.9.5.pretendenta piedāvājums ir nepamatoti lēts.

**VII. Iepirkuma komisijas darbība, tiesības un pienākumi**

**25.Iepirkuma komisijas darbības pamatnoteikumi:**

25.1.Iepirkuma komisijas priekšsēdētājs organizē un vada iepirkuma komisijas darbu, nosaka iepirkuma komisijas sēžu vietu, laiku un kārtību, sasauc un vada iepirkuma komisijas sēdes. Iepirkuma komisijas priekšsēdētāja prombūtnes laikā tā pienākumus pilda iepirkuma komisijas priekšsēdētāja vietnieks.

25.2.Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu. Iepirkuma komisija pieņem lēmumus ar vienkāršu balsu vairākumu. Ja iepirkuma komisijas locekļu balsis sadalās vienādi, izšķirošā ir iepirkuma komisijas priekšsēdētāja balss.

25.3.Iepirkuma komisijas sēdes protokolē, kā arī sagatavo iepirkuma ziņojumu iepirkuma komisijas sēdes sekretārs. Iepirkuma komisijas sēžu protokolus, iepirkuma ziņojumu paraksta iepirkuma komisijas locekļi, kas piedalās attiecīgajā sēdē un sekretārs.

* 1. Iepirkuma komisijas locekļi un eksperti nedrīkst pārstāvēt kandidāta vai pretendenta intereses, kā arī nedrīkst būt saistīti ar kandidātu vai pretendentu Publisko iepirkumu likuma 23.panta izpratnē.

**26.Iepirkuma komisijas tiesības:**

26.1.Normatīvajos aktos noteiktajā kārtībā pārbaudīt nepieciešamo informāciju par pretendentu kompetentā institūcijā, publiski pieejamās datubāzēs vai citos publiski pieejamos avotos.

26.2.Pieaicināt ekspertus atzinumu sniegšanai.

* 1. Lūgt pretendentam vai kompetentai institūcijai izskaidrot sertifikātus un pretendentu atlasei iesniegtos dokumentus.
	2. Labot aritmētiskās kļūdas pretendentu piedāvājumos normatīvajos aktos noteiktajā kārtībā.
	3. Veikt citas darbības saskaņā ar Publisko iepirkumu likumu un citiem normatīvajiem aktiem.
1. **Iepirkuma komisijas pienākumi:**
	1. Nodrošināt likumīgu iepirkuma norisi un katra iepirkuma posma dokumentēšanu.
	2. Sniegt papildu informāciju par Iepirkuma nolikumā ietvertajiem jautājumiem Publisko iepirkumu likumā noteiktajā kārtībā.
	3. Nesniegt informāciju par citu piedāvājumu esamību laikā no piedāvājumu iesniegšanas dienas līdz to atvēršanas brīdim, kā arī piedāvājumu vērtēšanas laikā līdz rezultātu paziņošanai nesniegt informāciju par vērtēšanas procesu.
	4. Nodrošināt piedāvājumu glabāšanu vērtēšanas laikā tā, lai tiem nevarētu piekļūt personas, kuras nav iesaistītas vērtēšanas procesā.
	5. Informējot par rezultātiem, saglabāt pierādījumus par informācijas nosūtīšanas vai nodošanas datumu un veidu (piemēram, faksa izdruka).
	6. Rīkot ieinteresēto piegādātāju sanāksmi Publisko iepirkumu likumā noteiktajā kārtībā.
2. **Pretendenta tiesības:**
	1. Grozīt vai mainīt iesniegto piedāvājumu pirms piedāvājuma iesniegšanas termiņa beigām, iesniedzot jaunu piedāvājumu ar atzīmi – GROZĪJUMI vai LABOTS.
	2. Atsaukt piedāvājumu pirms piedāvājuma iesniegšanas termiņa beigām.
	3. Savlaicīgi pieprasīt papildu informāciju par iepirkuma dokumentāciju nolikumā un Publisko iepirkumu likumā noteiktajā kārtībā.
	4. Piedalīties piedāvājumu atvēršanas sanāksmē.
	5. Publisko iepirkumu likuma 83.panta noteiktajā kārtībā iesniegt iesniegumu par pretendentu atlases noteikumiem, tehniskajām specifikācijām un citām prasībām, kas attiecas uz konkrēto iepirkuma, vai par pasūtītāja vai iepirkuma komisijas darbību iepirkuma norises laikā.
	6. Veikt citas darbības saskaņā ar Publisko iepirkumu likumu un citiem normatīvajiem aktiem.
3. **Pretendenta pienākumi:**
	1. Sekot līdzi iespējamiem iepirkuma Nolikuma grozījumiem un ņemt vērā iepirkumu komisijas skaidrojumus vai atbildes, kas tiek publicētas pašvaldības mājas lapā internetā.
	2. Sagatavot un iesniegt piedāvājumu atbilstoši nolikuma prasībām.
	3. Sniegt patiesu un precīzu informāciju.
	4. Segt visas izmaksas, kas saistītas ar piedāvājuma sagatavošanu un iesniegšanu.

**VIII. Piedāvājumu izvēles kritērijs un lēmuma pieņemšana**

1. Komisija par Konkursa uzvarētāju atzīst to pretendentu, kura kvalifikācija un piedāvājums atbilst

Konkursa nolikumā norādītajām prasībām un kura piedāvājuma paredzamā līgumcena, saskaņā ar pretendenta iesniegto Finanšu piedāvājumu (pielikums Nr. 3) **ir viszemākā katrā iepirkuma daļā.**

**IX.Iepirkuma līgums**

31.Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar Nolikuma noteikumiem un iepirkuma līguma projektu *(pielikums nr.4).*

32.Pasūtītājam ir tiesības samazināt iepirkuma kopējo apjomu, vai atteikties no iepirkuma vispār, ja piedāvājumi pārsniedz pasūtītāja finansiālās iespējas.

**X. Citi jautājumi**

33.Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

PIELIKUMI:

1.pielikums – Pieteikuma forma

2.pielikums - Tehniskā specifikācija/tehniskais piedāvājums ;

3.pielikums. Finanšu piedāvājums

4.pielikums. Iepirkuma līguma projekts

Komisijas priekšsēdētājs: Andris Neicenieks

 Komisijas locekļi: Uldis Mališevs

 Andris Kundziņš

 Armands Šaraks

### *1. pielikums*

### PIETEIKUMS

Līvānu novada domei

rīkotajam atklātajam konkursam

„**Degvielas iegāde Līvānu novada pašvaldības vajadzībām”**

identifikācijas numurs **LND 2017/8**

|  |  |
| --- | --- |
| Pretendents |  |
| Adrese |  |
| Bankas rekvizīti |  |
| Pretendenta kontaktpersona/as(vārds, uzvārds, amats, telefons) |  |
|  |  |

Ar šo pieteikuma iesniegšanu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Apliecina:
* dalību atklātā konkursa „**Degvielas iegāde Līvānu novada pašvaldības vajadzībām”, (**identifikācijas numurs **LND 2017/8) iepirkuma \_\_\_\_\_\_\_\_\_\_\_\_\_\_\_\_\_daļai**
* ka mums, kā arī katram personālsabiedrības biedram (ja pretendents ir personālsabiedrība), un katrai mūsu norādītajai personai, uz kuras iespējām mēs balstāmies, lai apliecinātu, ka kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, nav iestājies neviens no Publisko iepirkumu likuma 39.1 panta pirmajā daļā minētajiem izslēgšanas gadījumiem, ņemot vērā PIL 39.1 panta ceturtajā daļā noteiktos termiņus;
* piedāvājumā sniegto ziņu patiesumu un precizitāti;
* ka ir pietiekoši finanšu resursi, lai nodrošinātu degvielas iegādi un citus DUS pakalpojumus;
* piekrīt visām iepirkuma Nolikumā izvirzītajām prasībām un apliecinām, ka esam piedāvātajā līgumcenā paredzējuši visas izmaksas, kādas ir nepieciešamas degvielas iegādes nodrošināšanai līguma projektā noteiktajā kvalitātē un termiņā.
* piekrītam līgumprojekta nosacījumiem

*Ja piedāvājumu kā pretendents iesniedz personu grupa (apvienība), tad pieteikumu paraksta visas personas, kas iekļautas personu grupā (apvienībā) un pieteikumā norāda personu, kura pārstāv personu grupu (apvienību) iepirkumā, kā arī katras personas atbildības apjomu.*

|  |  |
| --- | --- |
| Pretendenta pārstāvis |  |
|  | (amats, paraksts, vārds, uzvārds) |

*Pielikums Nr.2*

**Atklāta konkursa**

# “Degvielas iegāde Līvānu novada pašvaldības vajadzībām

**identifikācijas Nr. LND 2017/8**

**TEHNISKĀ SPECIFIKĀCIJA/TEHNISKAIS PIEDĀVĀJUMS**

2017.gada \_\_\_.\_\_\_\_\_\_\_\_

**Pretendenta nosaukums:**\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Nr.p.k. | Minimālās prasības\* | Pretendenta piedāvājums |
| 1. | **Prasības Degvielas iegādei un Pretendenta degvielas uzpildes staciju tīklam** |
| 2. | Iespēja iegādāties degvielu degvielas uzpildes stacijās katru dienu, 24 stundas diennaktī |  |
| 2.1. | **Iepirkuma daļā Nr. 1:**Līvānu pilsētā, Līvānu novada teritorijā; | ***Jāpievieno:****Pretendenta* ***degvielas uzpildes staciju saraksts****, kur ir iespējams uzpildīties ar degvielas uzpildes kartēm, saņemot Finanšu piedāvājumā norādīto nemainīgo atlaidi un* ***pievienojot apliecinājumu*** *, ka pretendents spēs nodrošināt Pasūtītājam degvielas pieejamību* ***Līvānu pilsētā*** *, kā arī citās Pretendenta minētajās vietās, ja Pretendents tādas norāda. (aizpildāms brīvā formā, var pievienot pielikumā).* |
| 2.2. | **Iepirkuma daļā nr. 2:**vismaz 11 Latvijas pilsētās no zemāk norādītajām.* + 1. Rīgā – ne mazāk, kā 3

degvielas uzpildes stacijās:(visās parējās Latvijas Republikas pilsētās pa vienai degvielas uzpildes stacijai):* + 1. Daugavpilī;
		2. Rēzeknē;
		3. Madonā;
		4. Gulbenē;
		5. Valmierā;
		6. Jelgavā;
		7. Talsos;
		8. Ventspilī;
		9. Kuldīgā;
		10. Liepājā;
		11. Bauskā;
		12. Cēsīs;
		13. Jēkabpilī;
 | ***Jāpievieno:****Pretendenta* ***degvielas uzpildes staciju saraksts****, kur ir iespējams uzpildīties ar degvielas uzpildes kartēm, saņemot Finanšu piedāvājumā norādīto nemainīgo atlaidi un* ***pievienojot apliecinājumu*** *, ka pretendents spēs nodrošināt Pasūtītājam degvielas pieejamību minētajās vietās (aizpildāms brīvā formā, var pievienot pielikumā)* |
| 3. | **Degvielas un degvielas uzpildes staciju atbilstība standartiem** |
| 3.1. | Degviela un degvielas uzpildes stacijas atbilst spēkā esošo Latvijas nacionālo standartu, Eiropas Savienības standartu un citu starptautisko vai reģionālo standartizācijas organizāciju standartu, kā arī normatīvo dokumentu prasībām, t.sk.:* *Ministru kabineta 26.09.2000. noteikumiem Nr.332 “Noteikumi par benzīna un dīzeļdegvielas atbilstības novērtēšanu”.*
* *Ministru kabineta 12.06.2012. noteikumiem Nr.409 ,,Noteikumi par vides aizsardzības prasībām degvielas uzpildes stacijām, naftas bāzēm un pārvietojamām cisternām”.*
 |  |
| 3.2. | Dīzeļdegvielas kvalitātei ziemas periodā (no 01.novembra līdz 31.martam) jāatbilst saskaņā ar LR MK 26.09.2000. noteikumu Nr.332 ,,Noteikumi par benzīna un dīzeļdegvielas atbilstības novērtēšanu” 9.punktā minētajām prasībām |  |
| 4. | **Prasības degvielas kartēm** |
| 4.1 | Degvielas kredītkaršu izgatavošana, izsniegšana, izmantošana un piegāde Pasūtītājam ir bezmaksas  | ***Jāpievieno*** *degvielas karšu lietošanas noteikumus* |
| 4.2. | Pretendentam jānodrošina bezskaidras naudas norēķinu kārtība ar degvielas karšu palīdzību visās pretendenta degvielas uzpildes stacijās |  |
| 4.3. | Pretendents savās degvielas uzpildes stacijās nodrošina, izmantojot kredītkarti, iegādāties dažādas autopreces – smērvielas, logu mazgāšanas šķidrumu, motora dzesēšanas šķidrumu, sīkās rezerves daļas (lampiņas, u.c.) |  |
| 5. | **Cena degvielai** |
| 5.1 | Cenu degvielas iegādei ar degvielas kartēm veido pretendenta degvielas realizācijas cena degvielas uzpildes stacijās mīnus pretendenta noteiktā atlaide Finanšu piedāvājumā |  |

*\*Var tikt piedāvātas labākas iespējas par minimālajām prasībām.*

|  |  |
| --- | --- |
| Pretendenta pārstāvis |  |
|  | (amats, paraksts, vārds, uzvārds) |

*Pielikums Nr. 3*

**FINANŠU PIEDĀVĀJUMS**

Atklāta konkursa **„Degvielas iegāde Līvānu novada pašvaldības vajadzībām”**

**(identifikācijas Nr. LND 2017/8)**

 Iepazinušies ar atklāta konkursa nolikuma „**Degvielas iegāde Līvānu novada pašvaldības vajadzībām”,** identifikācijas numurs **LND 2017/8,** noteikumiem, tai skaitā tehniskās specifikācijas prasībām, mēs piedāvājam nodrošināt degvielas piegādi iepirkuma \_\_\_\_\_\_\_\_\_\_\_\_daļai minētajās vietās, visu laika periodu, t.i. 12 (divpadsmit) mēnešus no līguma parakstīšanas brīža par šādu paredzamo līgumcenu un fiksēto (nemainīgo) atlaidi.

1. Degvielas realizācijas mazumtirdzniecības cena Līvānu novadā esošajā (vai Līvānu novadam tuvākajā ) degvielas uzpildes stacijā (bez PVN) \_\_\_\_*DUS nosaukums un adrese\_\_\_\_*  plks. 11:00 \* tabulā Nr.1 norādītos konkrētos datumos

*1.tabula*

|  |  |  |
| --- | --- | --- |
| **Degviela** | **Degvielas 1 (viena) litra cena bez PVN\*** | Vidēja 1 litra cena bez PVN(1+2+3+4+5):5 |
| 20.02.2017 | 21.02.2017 | 22.02.2017 | 23.02.2017 | 24.02.2017 |
| 1 | 2 | 3 | 4 | 5 |
| 95 markas benzīns |  |  |  |  |  |  |
| Dīzeļdegviela |  |  |  |  |  |  |
|  |  |  |  |  |  |  |

2. Paredzamā līgumcena

*2.tabula*

|  |  |  |  |  |
| --- | --- | --- | --- | --- |
| **Degvielas veids** | **Vidējā 1litra mazumtirdzniecības**cena (bez PVN) no 1.tabulas  | **Nemainīga atlaides likme no mazumtirdzniecības degvielas cenas 1 litram**, *euro* bez PVN  | **Plānotais degvielas apjoms, litros** (attiecīgajai iepirkuma daļai) | **Paredzamā līgumcena *eur* bez PVN** (ar atlaidi)(2.-3.) x 4. = 5. |
| 1 | 2 | 3 | 4 | 5 |
| 95 markas benzīns  |  |  |  |  |
| Dīzeļdegviela |  |  |  |  |
| Pavisam kopā EURbez PVN |  |
| PVN |  |
| Pavisam kopā EURar PVN |  |

|  |  |
| --- | --- |
| Pretendenta pārstāvis |  |
|  | (amats, paraksts, vārds, uzvārds) |

Datums

*Pielikums Nr.4*

***Projekts***

**PIRKUMA LĪGUMS** Nr. **\_\_\_\_\_\_\_\_\_**

Līvāni 2017. gada \_\_\_. \_\_\_\_\_\_\_\_\_\_\_\_\_\_\_

**Līvānu novada dome,** reģ. Nr. 90000065595, tās izpilddirektora Ulda Skreiverapersonā, kurš darbojas saskaņā ar Līvānu novada domes nolikumu, turpmāk saukts PIRCĒJS, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**, reģ. Nr. \_\_\_\_\_\_\_\_\_\_\_\_\_\_\_\_\_\_\_ tās \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā**,** turpmāk saukts PĀRDEVĒJS, kurš darbojas pamatojoties uz statūtiem, no otras puses un abi kopā, turpmāk tekstā saukti PUSES, atbilstoši iepirkuma „Degvielas iegāde Līvānu novada pašvaldības vajadzībām”, identifikācijas Nr. LND 2017/8, rezultātiem, pamatojoties uz PĀRDEVĒJA iesniegto piedāvājumu, noslēdza sekojoša satura pirkuma līgumu (turpmāk tekstā – LĪGUMS):

1. **Līguma priekšmets**

1.1. PĀRDEVĒJS saskaņā ar PIRCĒJA pasūtījumu un atbilstoši tehniskajai specifikācijai/tehniskajam piedāvājumam (pielikums Nr. 1)pārdod PIRCĒJAM, bet PIRCĒJS pērk degvielu (95 markas benzīnu un dīzeļdegvielu), (turpmāk tekstā – DEGVIELA) un saņem degvielu uzpildes staciju pakalpojumus, izmantojot PĀRDEVĒJA izsniegtās kredītkartes – degvielas kartes.

1.2. PIRCĒJA prognozējamais DEGVIELAS patēriņš līguma darbības laikā ir \_\_\_\_\_\_\_\_ litri, tajā skaitā:

* + 1. **95 markas benzīna** apjoms **\_\_\_\_\_\_\_ litri**,
		2. **dīzeļdegvielas** apjoms **\_\_\_\_\_\_\_ litri.**
	1. Pasūtītājam nav pienākums Līguma darbības laikā patērēt visu plānoto degvielas apjomu.
	2. PĀRDEVĒJS apliecina, ka visām piedāvātajām DEGVIELAS markām kvalitāte ir apstiprināta ar normatīvajos aktos noteiktajā kārtībā akreditētas atbilstības novērtēšanas institūcijas izsniegtu atbilstības sertifikātu.
	3. PĀRDEVĒJS pārdod DEGVIELU degvielas uzpildes stacijās saskaņā ar degvielas uzpildes staciju sarakstu, kas ir LĪGUMA pielikums un ir tā neatņemama sastāvdaļa
1. **Līgumcena un norēķinu kārtība**
2. Līguma kopējā summa tiek noteikta, vadoties no PĀRDEVĒJA iesniegtā finanšu piedāvājuma (pielikums Nr.2), par summu līdz EUR \_\_\_\_\_\_\_\_\_ (\_\_\_\_\_\_\_\_\_\_\_\_\_\_) bez PVN 21 %. Kopējā līguma summa ar PVN ir EUR \_\_\_\_\_\_\_\_\_\_\_\_\_\_\_\_\_, tai skaitā PVN 21 %.
	1. PIRCĒJS pērk DEGVIELU ar bezskaidras naudas norēķiniem, norēķinoties ar PĀRDEVĒJA izsniegtajām degvielas kredītkartēm.
	2. DEGVIELAS cena tiek noteikta atbilstoši pirkuma brīdī DUS spēkā esošajām degvielas mazumtirdzniecības pārdošanas cenām.
	3. PĀRDEVĒJS DEGVIELU pārdod PIRCĒJAM, piemērojot sekojošas fiksētas atlaides katram iegādātajam

95 markas benzīna litram **EUR \_\_\_** apmērā (bez pievienotās vērtības nodokļa) no mazumtirdzniecības viena litra cenas

un katram dīzeļdegvielas litram **EUR \_\_\_** apmērā (bez pievienotās vērtības nodokļa), no mazumtirdzniecības viena litra cenas

* 1. Samaksu par iegādāto degvielu PIRCĒJS veic vienu reizi mēnesī par iepriekšējā mēnesī iegādāto degvielu, pamatojoties uz PĀRDEVĒJA iesniegtu rēķinu, kurā norādīta aprēķinātā atlaide.
	2. PIRCĒJS par saņemto DEGVIELU un pārējām autorpecēm norēķinās 20 (divdesmit) darba dienu laikā no dienas, kad PĀRDEVĒJS iesniedzis preču pavadzīmi – rēķinu.
	3. Par apmaksas dienu tiek uzskatīta diena, kurā PIRCĒJS veicis bankas pārskaitījumu apmaksas kontā par DEGVIELU.
1. **Līguma darbības termiņš**
	1. Šis LĪGUMS stājas spēkā tā abpusējas parakstīšanas dienā un darbojas 12 (divpadsmit) mēnešus no parakstīšanas brīža vai līdz brīdim, kamēr tiek sasniegta summa, kura ir noteikta LĪGUMA 2.1.punktā.

3.2. Ja PIRCĒJS iepērk no PĀRDEVĒJA DEGVIELU par LĪGUMA 2.1.punktā norādīto līguma summu ātrāk par LĪGUMA 3.1. punktā noteikto termiņu, tad LĪGUMA darbības termiņš beidzas ar šī līguma kopējās summas sasniegšanas dienu.

1. **PUŠU tiesības un pienākumi**
	1. PĀRDEVĒJS apņemas izgatavot un izsniegt PIRCĒJAM degvielas kredītkartes (turpmāk tekstā – Kartes).
	2. PIRCĒJS apņemas ieverot PĀRDEVĒJA norādījumus, kas attiecas uz Karšu izmantošanu.
	3. Ja Karte tiek pazaudēta vai prettiesiski nonāk trešās personas valdījumā, par to nekavējoties

jāziņo PĀRDEVĒJAM rakstiskā veidā pa faksu \_\_\_\_\_\_\_\_\_\_\_\_\_\_\_\_; e-pastu: \_\_\_\_\_\_\_\_\_\_\_\_\_\_\_\_un mutiski pa tālruni \_\_\_\_\_\_\_\_\_\_.

4.4. PIRCĒJS ir tiesīgs LĪGUMA darbības laikā salīdzināt piedāvātās cenas ar vidējo cenu līmeni Latvijas tirgū un vienpusēji atkāpties no šī līguma septiņu kalendāro dienu laikā par to informējot PĀRDEVĒJU, ja PĀRDEVĒJA piedāvātās cenas ir lielākas par 5 (pieciem) % nekā vidējās tirgū. PUSĒM savstarpēji vienojoties, PĀRDEVĒJS var piedāvāt citas, PIRCĒJAM izdevīgākas cenas.

4.5. Ja PIRCĒJA autotransportam nepieciešams remonts, kas ir saistīts ar PĀRDEVĒJA pārdoto nekvalitatīvo DEGVIELU un kas ir PIRCĒJA pamatots un pierādīts, PĀRDEVĒJS sedz visus izdevumus, kas saistīti ar nepieciešamajiem remontiem.

4.6. PIRCĒJS apņemas veikt samaksu par DEGVIELU šajā līgumā noteiktajos termiņos un kārtībā;

* 1. PĀRDEVĒJS nodrošina degvielas iegādi pie PĀRDEVĒJA sadarbības partneriem, ja PIRCĒJA atrašanas vietā Latvijas Republikas teritorijā vai ārpus tās nav iespējams uzpildīt PĀRDEVĒJA piedāvāto degvielu.
	2. PĀRDEVĒJS apņemas nodrošināt DEGVIELAS pārdošanu visās PĀRDEVĒJA un viņa sadarbības partneru degvielas uzpildes stacijās.
	3. Gadījumā ja PIRCĒJS no viņa neatkarīgu iemeslu dēļ (piem. elektroenerģijas padeves pārtraukšana), nevar patstāvīgi iegādāties DEGVIELU, bet DEGVIELAS iegāde ir iespējama ar PĀRDEVĒJA tehnisko līdzekļu un transporta palīdzību, tad PĀRDEVĒJS apņemas piegādāt DEGVIELU PIRCĒJA noteiktajā vietā un laikā Līvānu novada teritorijā.
	4. PUSES ir atbildīgas par saistību neizpildi atbilstoši LR spēkā esošajai likumdošanai.
1. **Izmaiņas līgumā, tā darbības pārtraukšana**

5.1. LĪGUMU var papildināt, grozīt vai izbeigt, Līdzējiem savstarpēji vienojoties. Jebkuras LĪGUMA izmaiņas vai papildinājumi tiek noformēti rakstveidā un kļūst par šī līguma neatņemamām sastāvdaļām.

5.2. Šis līgums izbeidzas un zaudē savu likumīgo spēku:

5.2.1. Notekot līguma termiņam;

5.2.2. Pusēm rakstveidā vienojoties, pirms līguma termiņa notecēšanas;

5.2.3. Ja PĀRDEVĒJS vienpusēji atkāpjas no Līguma, tas maksā līgumsodu 10% (desmit procentu) apmērā no kopējās Līgumsummas (bez PVN).

5.2.4. PIRCĒJS var vienpusēji atkāpties no šī līguma septiņas kalendārās dienas iepriekš brīdinot PĀRDEVĒJU, nemaksājot līgumsodus un neatlīdzinot tam zaudējumus, ja PĀRDEVĒJS maina šī līguma pielikumā noteiktās degvielas cenas vairāk par 5 % un pārkāpj vai nepilda šī Līguma nosacījumus.

1. **Strīdu risināšanas kārtība**

6.1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji nespēs vienoties, strīds risināms Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā tiesā pēc PIRCĒJA juridiskās adreses.

1. **Nepārvarama vara**

7.1. PUSES tiek atbrīvotas no atbildības par Līguma pilnīgu vai daļēju neizpildi, ja neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc LĪGUMA noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

7.2. PUSEI, kas atsaucas uz nepārvaramas varas vai ārkārtēja rakstura apstākļu darbību nekavējoties par šādiem apstākļiem rakstveidā jāziņo otrai PUSEI. Ziņojumā jānorāda, kādā termiņā pēc viņas uzskata ir iespējama un paredzama LĪGUMĀ paredzēto saistību izpilde, un, pēc pieprasījuma, ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

**8. Citi noteikumi**

8.1.PUSES savstarpēji ir atbildīgas par otrai PUSEI nodarītajiem zaudējumiem, ja tie radušies vienas PUSES vai tā darbinieku, kā arī šīs PUSES LĪGUMA izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

8.2. Šis LĪGUMS ir saistošs PIRCĒJAM un PĀRDEVĒJAM, kā arī visām trešajām personām, kas likumīgi pārņem viņu tiesības un pienākumus.

8.3. Šis LĪGUMS stājas spēkā no tā parakstīšanas brīža un ir spēkā līdz PUŠU saistību pilnīgai izpildei.

8.4. Šajā LĪGUMĀ izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt līguma noteikumu tulkošanu.

8.5. LĪGUMS sastādīts 2 (divos) eksemplāros, katrs uz trijām lapām ar vienādu juridisku spēku, no kuriem viens glabājas pie PIRCĒJA, otrs pie PĀRDEVĒJA.

8.6. LĪGUMAM tā parakstīšanas brīdī tiek pievienot šādi pielikumi:

8.6.1. Pielikums Nr. 1 “ Tehniskā specifikācija/Tehniskais piedāvājums, kuram pievienots Pārdevējam piederošo DUS saraksts”;

8.6.2. Pielikums Nr. 2 “ Finanšu piedāvājums”;

8.7. PIRCĒJA pilnvarotais pārstāvis šī līguma izpildes laikā ir \_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_.

8.8. PĀRDEVĒJS par pilnvaroto pārstāvi šī līguma izpildes laikā nozīmē \_\_\_\_\_\_\_\_\_\_\_, tālrunis \_\_\_\_\_\_\_\_\_\_.

**LĪDZĒJU REKVIZĪTI UN PARAKSTI**

|  |  |  |
| --- | --- | --- |
| PIRCĒJS**Līvānu novada dome**Reģ. Nr. 90000065595Rīgas iela 77, Līvāni, Līvānu novads, LV-5316AS „Citadele banka”N/k LV79PARX0004642660004PARXLV22Līvānu novada domes vārdāizpilddirektors\_\_\_\_\_\_\_\_\_\_\_\_\_\_\_\_/U. Skreivers |  | **PĀRDEVĒJS** |